FI Euroopan unionin virallinen lehti C 111/1

Komission tiedonanto ilmoituksista, joita jäsenvaltiot ovat antaneet noudattaen neuvoston asetuksen (EY) N:o 539/2001 1 artiklan 4 kohdan a alakohtaa, sellaisena kuin se on muutettuna annetulla Euroopan parlamentin ja neuvoston asetuksella (EU) N:o 1289/2013

(2014/C 111/01)

I Oikeusperusta

Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, 15 päivänä maaliskuuta 2001 annetun neuvoston asetuksen (EY) N:o 539/2001 (1) 1 artiklan 4 kohdan a alakohdassa, sellaisena kuin se on muutettuna Euroopan parlamentin ja neuvoston asetuksella (EU) N:o 1289/2013 (2), säädetään, että jos liitteessä II mainittu kolmas maa on ottanut käyttöön viisumipakon, asianomaisen jäsenvaltion on ilmoitettava asiasta kirjallisesti Euroopan parlamentille, neuvostolle ja komissiolle 30 päivän kuluessa viisumipakon käyttöönotosta, ja jos 9 päivänä tammikuuta 2014 voimassa oleva viisumipakko pidetään voimassa, 30 päivän kuluessa kyseisestä päivästä.

Komissio julkaisee kyseisen ilmoituksen viipymättä Euroopan unionin virallisessa lehdessä ja mainitsee viisumipakon täytäntöönpanopäivämäärän sekä niiden matkustusasiakirjojen ja viisumien tyypit, joita se koskee.

Tässä olevat tiedot perustuvat ilmoituksiin, joita jäsenvaltiot ovat antaneet edellä mainitun 1 artiklan 4 kohdan a alakohdan mukaisesti.

Vastuuvapauslauseke: Se, että Euroopan komissio julkaisee tiedot viisumien vastavuoroisuutta koskevista jäsenvaltioiden ilmoituksista, ei tarkoita, että Euroopan komissio automaattisesti tunnustaisi asetuksen (EY) N:o 539/2001 1 artiklan 4 kohdan a alakohdassa, sellaisena kuin se on muutettuna asetuksella (EU) N:o 1289/2013, tarkoitetun vastavuoroisuuden puuttumistilanteen.

II Asianomaisten jäsenvaltioiden antamien ilmoitusten tiedot, joihin sisältyy viisumipakon täytäntöönpanopäivämäärä sekä niiden matkustusasiakirjojen ja viisumien tyypit, joita se koskee

Komissio on saanut ilmoituksen viideltä jäsenvaltiolta:

— Bulgaria– ilmoitus lähetetty 7. helmikuuta 2014

— Kroatia– ilmoitus lähetetty 7. helmikuuta 2014

— Kypros– ilmoitus lähetetty 7. helmikuuta 2014

— Puola– ilmoitus lähetetty 4. helmikuuta 2014

— Romania– ilmoitus lähetetty 5. helmikuuta 2014.

BULGARIA

Asetuksen (EY) N:o 539/2001 liitteessä II mainittu viisumipakon täytäntöönpaneva kolmas maa Viisumipakon täytäntöönpanopäivämäärä Niiden matkustusasiakirjojen ja viisumien tyypit, joita viisumipakko koskee Amerikan yhdysvallat 1. tammikuuta 2007, jolloin Bulgaria liittyi Euroopan unioniin Bulgarian kansalaiset, joilla on Bulgarian passi Australia 1. tammikuuta 2007, jolloin Bulgaria liittyi Euroopan unioniin Bulgarian kansalaiset, joilla on Bulgarian passi Kanada 1. tammikuuta 2007, jolloin Bulgaria liittyi Euroopan unioniin Bulgarian kansalaiset, joilla on Bulgarian passi

KROATIA

Asetuksen (EY) N:o 539/2001 liitteessä II mainittu viisumipakon täytäntöönpaneva kolmas maa Viisumipakon täytäntöönpanopäivämäärä Niiden matkustusasiakirjojen ja viisumien tyypit, joita viisumipakko koskee Amerikan yhdysvallat 7. huhtikuuta 1992, jolloin Yhdysvallat tunnusti Kroatian tasavallan Diplomaattipassit, virkamatkapassit, tavalliset passit, Brunei Darussalamin valtio 21. toukokuuta 1992, jolloin Brunei tunnusti Kroatian tasavallan Diplomaattipassit, virkamatkapassit, tavalliset passit

KYPROS

Asetuksen (EY) N:o 539/2001 liitteessä II mainittu viisumipakon täytäntöönpaneva kolmas maa Viisumipakon täytäntöönpanopäivämäärä Niiden matkustusasiakirjojen ja viisumien tyypit, joita viisumipakko koskee Amerikan yhdysvallat 1. toukokuuta 2004, jolloin Kypros liittyi EU:hun Kyproksen tasavallan kansalaiset, joilla on Kyproksen passi Australia 1. toukokuuta 2004, jolloin Kypros liittyi EU:hun Kyproksen tasavallan kansalaiset, joilla on Kyproksen passi

PUOLA

Asetuksen (EY) N:o 539/2001 liitteessä II mainittu viisumipakon täytäntöönpaneva kolmas maa Viisumipakon täytäntöönpanopäivämäärä Niiden matkustusasiakirjojen ja viisumien tyypit, joita viisumipakko koskee Amerikan yhdysvallat 1. toukokuuta 2004, jolloin Puola liittyi EU:hun Puolan kansalaiset, kaikki matkustusasiakirjatyypit

ROMANIA

Asetuksen (EY) N:o 539/2001 liitteessä II mainittu viisumipakon täytäntöönpaneva kolmas maa Viisumipakon täytäntöönpanopäivämäärä Niiden matkustusasiakirjojen ja viisumien tyypit, joita viisumipakko koskee Australia 1. tammikuuta 2007, jolloin Romania liittyi Euroopan unioniin Romanian kansalaiset matkustusasiakirjatyypistä tai lyhytaikaisen oleskelun tarkoituksesta riippumatta Kanada 1. tammikuuta 2007, jolloin Romania liittyi Euroopan unioniin Romanian kansalaiset matkustusasiakirjatyypistä tai lyhytaikaisen oleskelun tarkoituksesta riippumatta Japani 1. tammikuuta 2007, jolloin Romania liittyi Euroopan unioniin — Tavalliset väliaikaiset passit — Tavallisen sirupassin haltijoihin sovelletaan viisumivapautta, joka on vain väliaikainen (31. joulukuuta 2015 asti) Amerikan yhdysvallat 1. tammikuuta 2007, jolloin Romania liittyi Euroopan unioniin Romanian kansalaiset matkustusasiakirjatyypistä tai lyhytaikaisen oleskelun tarkoituksesta riippumatta

(1) EYVL L 81, 21.3.2001, s. 1.

(2) EUVL L 347, 20.12.2013, s. 74.